CELEX: C2004/314/21
Language: sk
Date: 2004-12-18 00:00:00
Title: Vec C-475/04: Žaloba podaná dňa 10. novembra 2004: Komisia Európskych spoločenstiev proti Helénskej republike

18.12.2004   
            
            
               SK
            
            
               Úradný vestník Európskej únie
            
            
               C 314/10
            
         Žaloba podaná dňa 10. novembra 2004: Komisia Európskych spoločenstiev proti Helénskej republike
   (Vec C-475/04)
   (2004/C 314/21)
   Komisia Európskych spoločenstiev, v zastúpení: Georgios Zavvos a Michael Shotter, členovia právneho servisu Komisie, podala dňa 10. novembra 2004 na Súdny dvor Európskych spoločenstiev žalobu proti Helénskej republike.
   Komisia Európskych spoločenstiev navrhuje, aby Súdny dvor:
   
               —
            
            
               určil, že Helénska republika si tým, že neprijala všetky zákony, iné predpisy a správne opatrenia potrebné na dosiahnutie súladu so smernicou 2002/58/ES Parlamentu a Rady z 12. júla 2002 týkajúcou sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (1) alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z tejto smernice.
            
         
               —
            
            
               zaviazal žalovaného nahradiť trovy konania.
            
         Žalobné dôvody a hlavné tvrdenia
   Lehota na prijatie opatrení na prebratie smernice do vnútroštátneho právneho poriadku uplynula 31. októbra 2003.
   
      (1)  Ú.v. EÚ L 201 z 31.07.2002, s. 37